Source: http://www.euroavocatura.ro/legislatie/1666/Hotararea_nr__52_2019_privind_modificarea_Regulamentului_Camerei_Deputatilor
Timestamp: 2020-02-24 08:04:14+00:00
Document Index: 42094912

Matched Legal Cases: ['articolul 41', 'articolul 46', 'articolul 46', 'articolul 243', 'articolul 243', 'articolul 248', 'Articolul 248']

Prima pagină » Legislaţie » Regulamente » Hotararea nr. 52/2019 privind modificarea Regulamentului Camerei Deputatilor
Publicat: 24 Oct 2019 979 citiri Secţiunea: Regulamente
Regulamentul Camerei Deputatilor, aprobat prin Hotararea Camerei Deputatilor nr. 8/1994, republicat in Monitorul Oficial al Romaniei, Partea I, nr. 481 din 28 iunie 2016, cu modificarile si completarile ulterioare, se modifica dupa cum urmeaza:
1. La articolul 41, alineatul (4) se modifica si va avea urmatorul cuprins:
"(4) Un deputat face parte, in mod obligatoriu, dintr-o singura comisie permanenta, cu exceptia membrilor Comisiei pentru regulament, Comisiei de validare, Comisiei pentru drepturile omului, culte si problemele minoritatilor nationale, Comisiei pentru tehnologia informatiei si comunicatiilor, Comisiei pentru egalitatea de sanse pentru femei si barbati, Comisiei pentru comunitatile de romani din afara granitelor tarii, Comisiei pentru cercetarea abuzurilor, coruptiei si pentru petitii si ai Comisiei pentru afaceri europene, care pot face parte si din alta comisie permanenta. Pe durata mandatului, membrii Biroului permanent al Camerei Deputatilor pot opta pentru una dintre comisiile permanente si pentru una dintre comisiile stabilite ca exceptii in prezentul alineat. Deputatii pot face parte si din comisii comune cu Senatul."
2. La articolul 46, alineatul (1) se modifica si va avea urmatorul cuprins:
(1) In prima lor sedinta convocata de Biroul permanent al Camerei Deputatilor, comisiile permanente isi aleg birourile, compuse din cate un presedinte, 3-4 vicepresedinti si 2-3 secretari, cu exceptia Comisiei pentru regulament, al carei birou este compus din presedinte, un vicepresedinte si un secretar. Functiile din biroul Comisiei pentru regulament sunt ocupate in ordinea marimii grupurilor parlamentare."
3. La articolul 46, alineatul (81) se abroga.
4. La articolul 243 alineatul (1), litera g) se abroga.
5. La articolul 243, alineatul (2) se modifica si va avea urmatorul cuprins:
"(2) Sanctiunile prevazute la alin. (1) lit. a)-d) se aplica de catre presedintele de sedinta, iar cele prevazute la alin. (1) lit. e) si f) de catre Biroul permanent al Camerei Deputatilor la propunerea Comisiei juridice, de disciplina si imunitati. Sanctiunile aplicate se afiseaza in mod vizibil pe site-ul Camerei Deputatilor pe intreaga durata a legislaturii."
6. La articolul 248, alineatul (1) se modifica si va avea urmatorul cuprins:
"Articolul 248
(1) In cazul unor abateri grave, savarsite de deputat in mod repetat, sau al unor abateri deosebit de grave, Biroul permanent al Camerei Deputatilor poate aplica una dintre sanctiunile prevazute la art. 243 alin. (1) lit. e) si f) pe baza raportului intocmit de Comisia juridica, de disciplina si imunitati."
Regulamentul Camerei Deputatilor, aprobat prin Hotararea Camerei Deputatilor nr. 8/1994, republicat in Monitorul Oficial al Romaniei, Partea I, nr. 481 din 28 iunie 2016, cu modificarile si completarile ulterioare, precum si cu modificarile aduse prin prezenta hotarare, se va republica in Monitorul Oficial al Romaniei, Partea I, in termen de 30 de zile de la data publicarii prezentei hotarari, dandu-se textelor o noua numerotare.
Afişează Hotararea nr. 52/2019 privind modificarea Regulamentului Camerei Deputatilor pe o singură pagină
Citeşte mai multe despre: Regulament Camera Deputatilor Hotararea 52/2019